Diari Oficial de la Generalitat Valenciana


Sumari del DOGV 6408, del 30-11-2010 (2010/12532)

Notificació de la sentència dictada en el judici de modificació de mesures amb relació a fills extramatrimonials sup. co. número 1033/2009.
-------------------------------------------------------------------------------------------------------------------------------------------

### Dades del document

Número de DOGV
:   6408

Data del DOGV
:   30-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12023


Organisme emissor
:   Jutjat de Primera Instància i Instrucció número 1 d'Alcoi

Tipus de document
:   Edicte

Notificació de la sentència dictada en el judici de modificació de mesures amb relació a fills extramatrimonials sup. co. número 1033/2009. [2010/12830]  
Modi. mesures en relació amb fills ext. sup. co 001033/2009  
De: Ana Isabel Arjona Alarcón.  
Procuradora: María Luisa Casasempere Sanus.  
Contra: Marco Antonio Barrull Hernández.  
Procurador/a: -  
En aquest procediment de mesures de fills extramatrimonials seguit a instàncies d'Ana Isabel Arjona Alarcón contra Marco Antonio Barrull Hernández s'ha dictat la sentència que, literalment, és com segueix:  
Dispositiva  
Estime la demanda interposada per Ana Isabel Arjona Alarcón contra Marco Antonio Barrull Hernández i dispose l'adopció de les mesures següents:  
1. Pàtria potestat compartida entre ambdós progenitors.  
2. Guarda i custòdia dels quatre fills menors per a la mare.  
3. Pel que fa al règim de visites, s'estableix un règim que consisteix que el pare podrà gaudir dels seus fills els caps de setmana alterns sense dret a pernocta i tots els dimecres a les vesprades. Els lliuraments i recollides es realitzaran a través del punt de trobada familiar, i ha de ser aquesta institució la que fixe els horaris. Els progenitors se sotmetran estrictament al règim de funcionament i disciplina del punt de trobada familiar. N'observaran les normes i obeiran els qui el dirigeixen. Si un dels progenitors no pot acudir a la visita per causa justificada, ho haurà de fer saber al punt de trobada familiar amb un temps suficient d'antelació i presentar un document justificatiu.  
No es pot determinar res pel que fa a les vacances d'estiu, Nadal, Setmana Santa i les festes de caràcter local, ja que ho ha d'estudiar el punt de trobada familiar i modificar el Jutjat de Primera Instància.  
Es preveu una durada de sis mesos sota aquesta modalitat de recollides i lliuraments, transcorregut aquest temps, si el punt de trobada familiar ho estima convenient i amb un informe favorable previ dels tècnics, podrà passar a ser autònom sense dependre del punt de trobada familiar.  
4. Es fixa una pensió d'aliments de 150 euros mensuals per a cada un dels fills, pagadors dins dels cinc primers dies de cada mes i al compte bancari que designe la mare. Aquesta pensió alimentària s'actualitzarà anualment, amb efectes de l'1 de gener de cada any, en proporció a la variació que experimente l'índex de preus al consum publicat per l'Institut Nacional d'Estadística o organisme que el substituïsca.  
5. Les despeses extraordinàries es pagaran a parts iguals i tenen aquesta consideració qualsevol despesa de caràcter extraordinari relacionat amb les activitats escolars i extraescolars dels fills comuns, com ara excursions, viatges, i també classes particulars o esportives, així mateix, les despeses mèdiques dels fills comuns de caràcter extraordinari que no cobrisca l'assegurança mèdica es pagaran a mitges entre els cònjuges; entre aquestes es troben les despeses d'odontòleg i oftalmòleg.  
6. No pertoca la pensió compensatòria a favor de la mare.  
Comuniqueu aquesta resolució al punt de trobada familiar a fi de fer efectiva la resolució en els mateixos termes.  
Contra aquesta resolució es pot interposar un recurs d'apel·lació dins del termini de cinc dies des que es notifique.  
Per a admetre el recurs a tràmit cal acreditar, amb l'escrit d'interposició d'aquest, la constitució prèvia del dipòsit de 25 euros, si es tracta d'un recurs de reposició o revisió, i de 50 euros, si es tracta d'un d'apel·lació, en el compte de dipòsits i consignacions obert a Banesto amb el número 0087 per a aquest Jutjat, que es tornarà si s'estima totalment o parcialment el recurs, i es perdrà si s'admet o es confirma la resolució (disposició addicional 15a de la LO 1/2009).  
Així ho pronuncie, mane i firme».  
Publicació. La sentència anterior ha sigut firmada, llegida i publicada pel jutge que la subscriu, mentre celebrava audiència pública el dia de la seua data. En done fe.  
I atés que el demandat esmentat, Marco Antonio Barrull Hernández, es troba en parador desconegut, expedisc aquest edicte a fi que li valga de notificació de forma deguda.  
Alcoi, 13 d'octubre de 2010.- La secretària judicial: Lidiana Anduix Serra.